hu el hu hu hu hu hu hu hu hu hu hu hu hu hu hu hu hu hu hu hu hu hu gl hu hu hu hu hu hu hu hu en hu hu hu hu hu hu hu hu hu hu hu hu hu hu hu pt hu hu en hu hu hu hu hu hu en hu hu en hu hu hu en en hu hu en hu hu hu pt hu hu en hu cs hu hu hu en hu hu hu hu hu en hu hu hu en hu hu hu en hu hu hu hu en hu hu hbs_lat en hu hu hu hu hu pt
Magyar díjazott a MAB Fiatal Tudósok között | Magyar UNESCO Bizottság
Szellemi Kulturális Örökség Magyar Nemzeti Bizottság
Szellemi Kulturális Örökség Szakbizottság
Ember és Bioszféra Program
Tanuló Városok Globális Hálózata
UNESCO Tanszékek / UNITWIN Program
UNESCO Társult Iskolák Hálózata
Magyar díjazott a MAB Fiatal Tudósok között
Az UNESCO MAB Nemzetközi Koordinációs Tanácsa (MAB International Co-ordinating Council) 2021. szeptember 13-17. között, Abujában (Nigéria) tartott hibrid ülésszakán kihirdették a MAB Fiatal Tudósok Díj 2021. évi nyerteseit. Magyar sikernek is örülhetünk, mivel Dr. Szanyi Szabolcs, a Debreceni Egyetem Mezőgazdaság-, Élelmiszertudományi és Környezetgazdálkodási Karának adjunktusa a nyolc elismert fiatal egyike.
Az UNESCO az „Ember és Bioszféra” (Man and the Biosphere, röviden: MAB) Programjának keretén belül 1989 óta évente pénzdíjjal (Young Scientists Awards) támogatja azokat a fiatal kutatókat, akik az ökoszisztémákkal, természeti erőforrásokkal és biológiai sokféleséggel kapcsolatos interdiszciplináris kutatásokat folytatnak. Természetesen elsőbbséget élveznek a MAB által életre hívott bioszféra-rezervátumokkal kapcsolatos projektek.
Az UNESCO MAB Nemzetközi Koordinációs Tanácsa 2021. szeptember 16-án tartott ülésén kihirdette annak a 8 nyertesnek a nevét, akiket az összesen 41 jelöltből választottak ki.
Az UNESCO Magyar Nemzeti Bizottság MAB Bizottsága büszke rá, hogy a 24 országot és 306 természetvédelmi területet magába foglaló Európa és Észak-Amerika régióból kizárólag a magyar jelölt, Dr. Szanyi Szabolcs, a Debreceni Egyetem Mezőgazdaság-, Élelmiszertudományi és Környezetgazdálkodási Karának adjunktusa kapott díjat.
Dr. Szanyi Szabolcs egyik kiemelt kutatási témája a Beregi síkság részét képező, annak kárpátaljai részén elhelyezkedő, Nagydobronyi Vadvédelmi Rezervátum és környéke gazdag biodiverzitású területének élőhely-vizsgálata. Kutatásai során a kapott eredményeket összehasonlította a Szatmár-Bereg Tájvédelmi Körzet hasonló területein végzett vizsgálatok eredményeivel. A kutatás során további vizsgálat tárgyát képezte az ugyancsak a Pannon síkság és a Kárpátok átmeneti zónáját képező határon túli területek élővilágának elemzése is. A Debrecenben és Ungváron folytatott egyetemi kutatások rámutattak arra, hogy a Szatmár-Beregi síkvidék a határ mindkét oldalán elvileg alkalmas lehet egy homogén magterülettel rendelkező bioszféra-rezervátum létrehozására, mivel a védendő természeti értékeken túl számos tájvédelmi jelentőségű területtel is rendelkezik, mely utóbbi a területen élő emberek életviszonyai, gazdálkodása tekintetében is előrelépést jelenthet.
Dr. Szanyi Szabolcs és a további nyertesek Esteban Valencia (Ecuador), Micaela Giorgini (Argentína), Loua Serge Patrick Kone (Elefántcsontpart), Dese Yadeta Edesa (Etiópia), Zeina Asaad Bourhane (Libanon), Grace Warira (Kenya), Dian Burhani (Indonézia) kutatásához, munkájához további sok sikert kíván a MAB Bizottság és reméli, hogy a nyerteseken kívül sokan hozzájárulnak még a Bioszféra Rezervátumok Világhálózatának bővítéséhez, és így végsősoron az ember és a bioszféra kapcsolatának erősebbé tételéhez.
ember és bioszféra program
A földtudományi sokféleség nemzetközi napja
Az idei esztendőben első alkalommal ünnepeljük világszerte a földtudományi sokféleség nemzetközi napját (október 6.) az UNESCO Általános Konferenciájának 41. ülésszakán meghozott döntés értelmében. Az ünneplés részeként a Magyarhoni Földtani Társulat ProGEO Földtudományi Természetvédelmi Szakosztálya a Magyar Tudományos Akadémia (MTA) Földtani Tudományos Bizottsággal és az UNESCO Magyar Nemzeti Bizottsággal együttműködésben előadóülést szervez 2022. október 6-án 10:00 órai kezdettel az MTA Felolvasótermében.
A Világ Legnagyobb Tanórája 2022
A Világ Legnagyobb Tanórája az első olyan világméretű oktatási projekt, amelyen keresztül a gyermekek megismerhetik az ENSZ által 2030-ig meghirdetett fenntartható fejlődést szolgáló 17 Globális Célt. A programsorozatot Magyarországon idén október 3-7. között rendezik meg.  A 2022-es év kiemelt témája a minőségi oktatás.
A víz világhete a VM és az UMNB fotópályázatán
A Varázslatos Magyarországgal meghirdetett közös fotópályázatunk augusztusi fordulója a víz világhetéhez (augusztus 23. - szeptember 1.) kapcsolódott. A legszebb alkotást, egyben cikkünk kiemelt fotóját Palcsek István küldte be Alföldi táj “sarki fénnyel” és “hegyekkel” címmel. A fénykép a Körös–Maros Nemzeti Parkban készült.
This human world rövidfilmverseny diákoknak 2022.
Rajtunk múlik a jövő: Háború*Menekülés*Megérkezés*Politika témában rendezik idén a This human world – Nemzetközi Emberi Jogi Filmfesztivál diákoknak szóló rövidfilmversenyét.
A versenyre 2022. szeptember 12-ig lehet jelentkezni, de a műveket elég 2022. november 11-ig elküldeni.
Írni-olvasni tudás nemzetközi napja, 2022.
1967 óta minden évben szeptember 8-án tartják az írni-olvasni tudás nemzetközi napját. A nemzetközi nap megünneplésének célja, hogy felhívják az emberek figyelmét arra, milyen nagy fontossággal bír az írni-olvasni tudás az emberi jogok és méltóság ügyében, valamint hogy előmozdítsák az írni -olvasni tudás terjesztését egy írástudóbb és fenntarthatóbb társadalom felé.
Az elért eredmények ellenére az írástudással kapcsolatos kihívások továbbra is fennállnak, mivel világszerte továbbra is legalább 771 millió fiatal és felnőtt nem rendelkezik alapvető írás-olvasási készségekkel.
1 2 3 ...
Rólunk Témák Dokumentumtár Pályázatok / Díjak Kapcsolat